wickkiey/tamil-wikipedia-chunked huggingface dataset:
# பொட்டு (திரைப்படம்)

## தயாரிப்பு

தயாரிப்பாளர்கள் ஜோன்ஸ் மற்றும் ஜான் மேக்ஸ் ஆகியோர் இந்த திட்டத்தை நவம்பர் 2015 இல் அறிவித்தனர், மேலும் அவர்கள் இயக்குநர் வடிவுடையானுடன் ஒரு திகில் படத்தில் பணியாற்றுவதாக வெளிப்படுத்தினர்.இப்படத்தின் தயாரிப்பாளர் மற்றும் இயக்குநர் ஆகிய இருவரும் இணைந்து எடுக்கப்பட்ட சௌகார்பேட்டை என்ற திரைப்படத்தை பின்பற்றி பொட்டு படமாக்கப்படுள்ளது(2016). இத்திரைப்படம் ஜனவரி 2016 இனியா (நடிகை), நமிதா கபூர் (நடிகை), மற்றும் மனிஷா யாதவ் ஆகியோரை முக்கிய பாத்திரத்தில் நடிக்க சென்னையில் படமாக்கப்பட்டது. பின்னர் மணிஷா யாதவ் நீக்கப்பட்டு நடிகை சிருஷ்டி டங்கே நடித்தார், மற்றும் ஒரு மருத்துவ மாணவி பாத்திரத்தில் நடிப்பது தெரியவந்தது. இனியா என்பது படத்தின் தலைப்பு பெயரிடப்பட்ட கதாபாத்திரத்தில் நடிக்க தெரியவந்தது, மற்றும் நமிதா கபூர் (நடிகை) அவர் எதிர்மறை வேடத்தில் நடிப்பார் என்று கூறப்பட்டது.. நடிகர் தம்பி ராமையாவும் உடன் நடித்தார்.  
ஜூலை 2016ல் கொல்லிமலையில் 2,000 அடி உயரத்தில் பெரிய மரத்தால் பெட்டிகள் அமைக்கப்படு படமாக்கப்பட்டது. திரையரங்குகள் கிடைக்காததால் படத்தின் வெளியீடு பல முறை தாமதமாகி, 2017 ஆம் ஆண்டின் நடுப்பகுதியில் வெளிவந்தது.
# பொட்டு (திரைப்படம்)

## இசையமைப்பு

படத்தின் இசையமைப்பை அம்ரேஷ் கணேஷ் மேற்கொண்டார்.
# பொட்டு (திரைப்படம்)

## வெளியீடு

தமிழில் பொட்டு என்ற பெயரில் 2019 மார்ச் 8 அன்று வெளிவந்தது, தெலுங்கில் பொட்டு என்ற பெயரிலும் மற்றும் "பிந்தி" என்ற பெயரிலும் வெளியானது.
# சூப்பர் டீலக்ஸ்

**சூப்பர் டீலக்ஸ் (**super deluxe) என்பது 2019 ஆம் ஆண்டில் வெளியான தமிழ்த் திரைப்படம். தியாகராஜன் குமாரராஜா என்பவர் இதனை இயக்கினார். மேலும் உதவித் தயாரிப்பாளராகவும், எழுத்தாளராகவும் பணியாற்றினார். விஜய் சேதுபதி, பகத் பாசில், சமந்தா, ரம்யா கிருஷ்ணன், விஜய் ராம் , அப்துல் ஜபார் மற்றும் நவீன் ஆகியோர் முக்கிய கதாபாத்திரங்களில் நடித்தனர். மிஷ்கின் , காயத்ரி மற்றும் பகவதி பெருமாள் ஆகியோர் துணைக் கதாபாத்திரங்களில் நடித்தனர். பி. எஸ். வினோத் மற்றும் நீரவ் ஷா ஆகியோர் ஒளிப்பதிவு செய்துள்ள இத் திரைப்படத்திற்கு யுவன் சங்கர் ராஜா இசையமைத்தார். நலன் குமாரசாமி, நீலன். கே. சேகர் மற்றும் மிஷ்கின் மற்றும் தியாகராஜன் குமாரராஜா ஆகியோர் திரைக்கதை எழுதினர். மார்ச் 29, 2019 இல் வெளியான இத்திரைப்படம் நேர்மறையான விமர்சங்களைப் பெற்றது. 2019 ஆம் ஆண்டில் மெல்பர்னில் நடைபெற்ற இந்தியத் திரைப்பட விழாவில் சினிமாவிற்கான சமத்துவ விருதினை இத்திரைப்படம் பெற்றது. <sup></sup>
# சூப்பர் டீலக்ஸ்

## கதைச் சுருக்கம்

இது நான்கு கிளைக் கதைகளைக் கொண்ட கருவாகும்.
# சூப்பர் டீலக்ஸ்

## கதைச் சுருக்கம்

### ஷில்பாவின் கதை

ஜோதியும் அவளது மகன் ராசுக்குட்டியும் ஏழு ஆண்டுகள் முன் குடும்பத்தை விட்டுச்சென்ற ராசுக்குட்டியின் தந்தையாகிய மாணிக்கம் திரும்பிவருவதற்காக காத்திருக்கின்றனர். அவர்களுக்கு அதிர்ச்சியூட்டும் வகையில், மாணிக்கம் மும்பையிலிருந்து ஷில்பா என்ற திருநங்கையாக வந்தடைகிறார். ராசுக்குட்டி தனது பள்ளி நண்பர்களுக்கு ஷில்பாவை அறிமுகப்படுத்த விரும்புகிறான். வழியில் ஒரு இனவெறி காவலர் ஷில்பாவை நிறுத்துகிறார் மற்றும் பெர்லின் என்னும் ஓர் ஊழல் காவலலுவலரை வாய்வழிப் புணர்ச்சி செய்ய வற்புறுத்தப்படுகிறார் ஷில்பா. மகனின் பள்ளியிலுள்ள மக்களிடமிருந்து மேலும் தொல்லை மற்றும் அவமானத்தை எதிர்கொள்கிறார் ஷில்பா. கலக்கத்தினால், மும்பைக்குத் திரும்ப பயணச்சீட்டு வாங்குகிறார். பள்ளியிலிருந்து வீடு செல்லும் வழியில், ராசுக்குட்டி காணாமல் போகிறான். தனது மகனைக் கண்டுபிடிக்க காவல் நிலையம் சென்று பெர்லினைச் சந்தித்து உதவுமாறு அவரிடம் கெஞ்சுகிறார் ஷில்பா. பெர்லினுக்காக எந்தவொரு பாலியல் உதவிக்காகவும் மகிழ்விக்க மறுத்த பின், அவர் பெர்லினுடன் மல்யுத்தம் செய்து தப்பிக்கும் முன் மரண சாபத்தை வைக்கிறார். கலக்கத்தினால் அவர் முடிவாக வீடு செல்ல தீர்மானித்து அங்கு ராசுக்குட்டியைக் கண்டுபிடிக்கிறார். ஷில்பாவின் பணப்பையில் மும்பைக்கு தொடரி பயணச்சீட்டைப் பார்த்ததும் அவர்களை விட்டுச்செல்லும் ஷில்பாவின் நோக்கம் ராசுக்குட்டிக்குத் தெரியவந்தது என்று ராசுக்குட்டி வெளிப்படுத்துகிறான். உணர்வுரீதியான மோதலுக்குப் பின், ராசுக்குட்டி மற்றும் ஜோதி ஷில்பாவை அப்படியே ஏற்றுக்கொள்ள சித்தமாயிருப்பதை உணர்கிறார் ஷில்பா. பின்னர், அவர்கள் அனைவரும் ஒன்றாக வாழ்கின்றனர்.
# சூப்பர் டீலக்ஸ்

## கதைச் சுருக்கம்

### தொலைக்காட்சி கதை

ஐந்து சிறுவர்கள் (காஜி, சூரி, மோகன், வசந்த் மற்றும் தூயவன்) பள்ளி செல்வதைத் தவிர்த்து ஆபாசத் திரைப்படம் பார்க்க தூயவன் வீட்டில் திரண்டு ஆபாச நட்சத்திரமே சூரியின் தாய் லீலா என்பதை அறிகின்றனர். ஆத்திரத்தில் சூரி தொலைக்காட்சியை உடைத்து அழுதுகொண்டே ஓடுவிடுகிறான். தூயவன் உடைந்த தொலைக்காட்சி பற்றி தந்தை அறிந்துவிடுவார் என்னும் பயத்தில் காஜி மற்றும் வசந்துடன் மாலைக்குள் புது தொலைக்காட்சிக்குப் பணம் திரட்டச் செல்கின்றான். உள்ளூர் கும்பல்காரனிடமிருந்து பணியொன்றை ஏற்கின்றனர். ஆனால், நியமிக்கப்பட்ட பணியைச் செய்வதில் தோல்வியடைகின்றனர். பிறகு, ஒரு வட இந்திய சேட்டு வீட்டில் திருடி, பின்னர் திருடிய பணம் பழைய செல்லாத பணம் என்று தெரிந்ததும் மீண்டும் அங்கேயே திருட முயலும்போது மந்திர ஆற்றல் கொண்ட ஒரு பெண்ணைப் பார்க்கின்றனர். அவள் தன்னை வெளியுலகவாசி என்று வெளிப்படுத்துகிறாள். அவள் காஜை நகல் எடுத்து ஒரு நகலியை அவளுடன் ஒத்தாசைக்கு வைத்துக்கொள்கிறாள். நண்பர்கள் அவளிடமிருந்து புது தொலைக்காட்சி வாங்க பணம் பெறுகின்றனர். பயன்படுத்தப்படாத கட்டிடத்தின் உடைந்த கூரையில் பழைய உடைந்த தொலைக்காட்சியைக் கிடாசிவிட்டு இறுதியாகத் திரையரங்கிற்கு ஆபாசத் திரைப்படம் பார்க்கப் புறப்படுகின்றனர்.
# சூப்பர் டீலக்ஸ்

## கதைச் சுருக்கம்

### லீலாவின் கதை

வீடு வந்ததும், ஆத்திரமடைந்த சூரி திருப்புளியுடன் லீலாவை நோக்கி ஆபாசத் திரைப்படத்தில் அவள் நடித்ததை அறிந்தபின் அவளைக் கொல்லும் நோக்குடன் ஓடுகிறான். அவன் கால் தடுமாறி மாடிப்படியில் விழுந்து கவனக்குறைவால் அவனையே வயிற்றில் குத்திக்கொள்கின்றான். கலக்கமடைந்த லீலா அவனை மருத்துவமனைக்கு எடுத்துச்செல்கின்றாள் மற்றும் அவன் தந்தை அற்புதத்திற்கு(முன்பு தனசேகரன் என்று அறியப்பட்டவன்) அவ்விபத்து பற்றி தெரிய வருகிறது. அற்புதம் 2004 இந்தியப் பெருங்கடல் ஆழிப்பேரலையிலிருந்துப் பிழைத்தவர். ஆழிப்பேரலை தாக்கியபோது அவர் பற்றிக்கொண்ட இயேசு சிலையின் வடிவில் கடவுள் தான் அவனைக் காப்பாற்றினாரென நம்புபவன். அந்த அனுபவத்தின் பின்னர் கிறுத்தவத்திற்கு மாறுகிறான். ஆனால், தற்போது நம்பிக்கை குறைய துவங்குகிறது. லீலாவிடமிருந்து சூரியை விடாப்புடியாக எடுத்துச்சென்று அவளை வெளியே வைத்துப் பூட்டி சூரியை அவனது தேவாலயத்தில் நம்பிக்கை சிகிச்சைக்கு உட்படுத்துகிறான். கணவனிடம் கெஞ்சி பயனில்லாத பிறகு, உள்ளூர் அவையுறுப்பினரின் உதவியுடன் லீலா தனது மகனைப் பெற்று மருத்துவமனையின் அனுமதிக்கிறாள். ஆனால் இப்போது மருத்துவச் செலவுகளுக்காக ஏற்பாடு செய்ய போராடுகிறாள். ஷில்பா மும்பையில் அறியாமல் குழந்தைகளைப் பயனுள்ள பிச்சைக்காரர்களாக மாற்ற உருச்சிதைக்கும் குற்றவாளி கும்பலிடம் இரு குழந்தைகளை கடத்தியதன் விதிப்பயன் அவளைப் பற்றிக்கொண்டது என்றும் அவள் மகனுக்கும் அதே விதியால் முடிவு ஏற்படுமென்றும் ராசுக்குட்டியைத் தொலைத்த ஷில்பா தனது குற்றவுணர்வை அற்புதத்திடம் ஒப்புக்கொண்ட முந்தைய உரையாடலினால் தான் அற்புதத்தின் நம்பிக்கை குறைவு தூண்டப்பட்டது என்பது வெளிப்படுகிறது. அற்புதம் அவளைப் போன்ற நபர்களுக்கு மன்னிப்பே கிடையாது என்றும் சாவதே மேல் என்றும் கூறுகிறான். அவனை விட்டுச்செல்லும் முன், ஷில்பா ஏற்கனவே 2004 ஆழிப்பேரலையில் மூழ்க முயன்றும் ஒரு பாறையைப் பற்றியதால் பிழைத்ததாகவும் அற்புதத்திடம் கூறினாள். ஆனால் அற்புதம் போலல்லாமல் அதற்கு எந்த தெய்வீகத்தையும் கற்பிக்கவில்லை. விரக்தி மற்றும் ஆத்திரத்தில் அற்புதம் இயேசு சிலையை உடைத்து அதில் நெடுநாள்-மறக்கப்பட்ட வைரங்களைப் பார்த்ததும் அதை சூரியின் மருத்துவச் செலவுக்குக் கட்ட பயன்படுத்துகிறார். இயேசுவிற்கு பதிலாக கரடி பற்றிக்கொண்டதால் காப்பாற்றப்பட்டிருந்தாலும் கூட அவனுக்கு நம்பிக்கை இருக்குமாவென வினவினாள். சூரி லீலாவுடன் சமரசமாகையில் அவன் அவ்வினாவிற்கு அவன் கருத்தைப் பிரதிபலிக்கிறான்.
# சூப்பர் டீலக்ஸ்

## கதைச் சுருக்கம்

### வேம்பு மற்றும் முகிலின் கதை

நிச்சயக்கப்பட்ட திருமணத்திற்கு கட்டாயப்படுத்தப்பட்ட மகிழ்ச்சியற்ற திருமணமானப் பெண்ணான வேம்பு அவளுடைய முன்னாள் காதலனுடன் அவள் கணவன் இல்லாதபோது உடலுறவு செய்கையில் காதலன் திடீரென்று இறக்கிறான். கணவன் முகில் வீடு திரும்பி சடலத்தைப் பார்க்கிறார். தனது மனைவி தன்னை ஏமாற்றியதைக் கண்டு மனமுடைந்த நிலையில், விசுவாசமற்ற மனைவியை வைத்திருக்கும் களங்கத்திற்கு பயந்து இச்சம்பவம் வெளிவருவதை அவர் விரும்பாததால் உடலை அப்புறப்படுத்த முடிவு செய்கிறார். இறுதியில், பிணத்தை நகரத்தை விட்டு வெளியே கடத்துகின்றனர். மரணத்தை விபத்தாகக் காட்ட, தண்டவாளத்தில் ஒரு மகிழுந்தில் சடலத்தை வைக்க முயல்கின்றனர். ஷில்பாவின் கதையிலுள்ள ஊழல் காவல் அலுவலர் பெர்லினிடம் சிக்கிக்கொள்கின்றனர். வேம்புவிடமிருந்து பாலியல் உதவிக்காக தம்பதியரை அச்சுறுத்துகிறார். விருப்பமில்லாத கலக்கமடைந்த வேம்பை கற்பழிக்கும் நோக்குடன் நெருங்கும்போது, பையன்கள் எறிந்த பழைய தொலைக்காட்சி(தொலைக்காட்சி கதையிலிருந்து) அவன் தலையில் விழுந்து அவனைக் கொல்கிறது. அத்தம்பதியர் இரு சடலங்களையும் அப்புறப்படுத்தி ஒருவருக்கொருவர் சமரசமாகின்றனர்.
# சூப்பர் டீலக்ஸ்

## கதைச் சுருக்கம்

### இறுதியுரை

தொலைக்காட்சி கதையிலிருந்த நண்பர்களை திரையரங்கில் ஒருவழியாக ஆபாசத் திரைப்படம் கண்டுகளிக்கின்றனர். இதுவரை நாம் அறியாத வழிகளில் அனைத்தும் ஒன்றோடொன்று இணைக்கப்பட்டு இப்பேரண்டமெங்குமிருக்கும் உயிர் மற்றும் அமைமுறையின் மர்மங்கள் குறித்து தத்துவ ரீதியாக பேசும் மருத்துவருடன் அப்படம் துவங்குகிறது. அவர் சில இரகசியங்களைப் பார்வையாளர்களுக்கு வெளிப்படுத்துவதாகச் சொல்லி சிமிட்டுகிறார். அருகிலுள்ள செவிலியர் கண் சிமிட்டி அவளது உடைகளை கலட்டுகையில் ஆபாசத் திரைப்பட தலைப்பு வாழ்வின் இரகசியம் என்று காட்டப்படுகிறது.
# சூப்பர் டீலக்ஸ்

## நடிகர்கள்

- விஜய் சேதுபதி - சில்பா (மாணிக்கம்)
- பகத் பாசில் - முகில்
- சமந்தா ருத் பிரபு - வேம்பு
- ரம்யா கிருஷ்ணன் - லீலா
- காயத்ரி (நடிகை) - ஜோதி
- மிஷ்கின் - அற்புதம் தனசேகரன்
- பகவதி பெருமாள் - பெர்லின்
- அஸ்வந்த் அசோக்குமார் ராசுகுட்டியாக
- ராமசாமியாக ரமணா
- விஜய் ராம் பாலாஜி (காஜி)
- மிருணாளினி இரவி சேத் பெண்ணாக (ஏலியன்)
- சூரியாக நவீன்
- மோகனாக ஜெயந்த்
- துயவனாக அப்துல் ஜபார்
- வசந்த் (முட்டா பப்ஸ்) ஆக நோபல் கே. ஜேம்ஸ்
- மனுஷ்ய புத்திரன்
# சூப்பர் டீலக்ஸ்

## தயாரிப்பு

ஐந்து வருட கால இடைவெளிக்குப் பிறகு தான் படம் இயக்கவிருப்பதாக அக்டோபர் 2016 இல் தியாகராஜன் குமார ராஜா தெரிவித்தார். மேலும் துவக்கத்தில் அநீதிக் கதைகள் எனப் பெயரிடப்பட்ட இந்தத் திரைப்படத்தில் விஜய் சேதுபதி மற்றும் பகத் பாசில் ஆகியோர் முதன்மைக் கதாப்பத்திரத்தில் நடிக்க உள்ளதாகத் தெரிவித்தார். பின்பு சமந்தா முக்கிய பெண் கதாப்பத்திரத்தில் நடிக்க ஒப்பந்தமானார். குமாராராஜா, ஈஸ்ட் வெஸ்ட் ட்ரீம் ஒர்க் எண்டெர்டெயின்மெண்ட் மற்றும் அல்கெமி விசன் ஒர்க்ஸ் ஆகியோருடன் இணைந்து தயாரித்தார். ஜுங்கா திரைப்படத்தின் முதல் பாதி படப்பிடிப்பு முடிவடைந்த பிறகு இந்தத் திரைப்படத்தின் படப்பிடிப்பில் கலந்துகொண்டார். இதில் இவர் திருநங்கை கதாப்பத்திரத்தில் நடித்தார். லீலா எனும் கதாப்பாத்திரத்தில் முதலில் ரம்யாகிருஷ்ணன் நடிக்க ஒப்பந்தமானார். ஆனால் சில காரணங்களினால் அவர் நடிக்க இயலாமல் போகவே நதியா நடித்தார். ஆனால் அவரும் சில காரணங்களினால் நடிக்க இயலாமல் போகவே மீண்டும் ரம்யா கிருஷ்ணன் நடித்தார்.
# சூப்பர் டீலக்ஸ்

## வெளியீடு

இத்திரைப்படம் மார்ச் 29, 2019 இல் வெளியானது. ஆனால் மலேசியாவில் தடை செய்யப்பட்டது.
# சூப்பர் டீலக்ஸ்

## வியாபாரம்

இத்திரைப்படத்தின் அதிகாரப்பூர்வ முன்னோட்டம் பெப்ரவரி 22, 2019 இல் வெளியானது.
# சூப்பர் டீலக்ஸ்

## விமர்சனம்

பரத்வாஜ் ரங்கன் அவர்களின் விமர்சனத்தில் கதையின் சில நுணுக்கமான விளக்கங்களுக்காகவும் கதையின் தன்மைக்காகவும் இயக்குநரைப் பாராட்டியுள்ளார். ஒரு தைரியமான மற்றும் தனித்துவமான தமிழ்த் திரைப்படம் எனப் பாராட்டினார். இதனைப் போன்று ஒரு தமிழ்ப் படத்தினைப் பார்ததில்லை எனவும் கூறினார். <sup></sup>
# லட்சுமி (2018 திரைப்படம்)

**லட்சுமி** (Lakshmi) 2018 இல் வெளிவந்த இசை மற்றும் நடனத்தை அடிப்படையாகக் கொண்ட இந்தியத் தமிழ்த் திரைப்படமாகும். ஏ. எல். விஜய் இதை எழுதி இயக்கியுள்ளார். தித்யா பாண்டே படத்தின் தலைப்புப் பாத்திரத்தில் பிரபுதேவா மற்றும் ஐஸ்வர்யா ராஜேஷ் ஆகியோருடன் இணைந்து நடித்திருந்தார். மேலும் சல்மான் யூசூப் கான் மற்றும் கருணாகரன் ஆகியோரும் துணைக் கதாப்பாத்திரங்களில் இப்படத்தில் நடித்திருந்தனர். பிரமோத் பிலிம்ஸ் மற்றும் ட்ரைடென்ட் ஆர்ட்ஸ் பதாகையின் கீழ் பிரதீக் சக்ரவர்த்தி, ஸ்ருதி நல்லப்பா மற்றும் ஆர்.ரவீந்திரன் ஆகியோர் தயாரித்திந்தனர். இப்படத்தின் இசையமைப்பை சாம் சி. எஸ் மேற்கொள்ள ஒளிப்பதிவை நீரவ் ஷா மேற்கொண்டார். 2018 ஆகஸ்ட் 24 அன்று லட்சுமியைக் கொண்டாடும் வரலட்சுமி நோன்பு அன்று வெளியிடப்பட்டது.
# லட்சுமி (2018 திரைப்படம்)

## கதைச்சுருக்கம்

10 வயதான லட்சுமி என்ற பெண் நடனத்தையே தனது மூச்சும் வாழ்வுமாகக் கொண்டுள்ளாள். மேலும் தேசிய அளவில் நடனத்தில் முதலிடத்தை அடைய வேண்டுமென கனவுடன் வாழ்கிறாள். இருப்பினும், அவளது தாய் நந்தினி இவளது இசை மற்றும் நடனத்தை வெறுக்கிறார். விரைவில், லட்சுமி தனது பள்ளிக்கு அருகிலுள்ள ஒரு விடுதியில் உள்ள மக்களுடன் ஒரு பிணைப்பை ஏற்படுத்திக் கொள்கிறாள். கடையில் வாசிக்கும் இசைக்காக லட்சுமி அங்கே அடிக்கடி சென்றாலும், விரைவில் அவள் அங்கே வழக்கமானவளாக மாறிவிடுகிறாள். விஜய் கிருஷ்ணா என்கிற வி. கே அவளது நடன அசைவுகளைக் கண்டு ஈர்க்கப்பட்டு அவளை வரவேற்கிறார். லட்சுமி வி. கே. யின் அனுதாபத்தைப் பெறுகிறார். மேலும் வி. கேவை தனது தந்தையாகக் காட்டிக் கொண்டு தனது கனவுகளை அடைய உதவ வேண்டும் என்ற அவளது கோரிக்கையை அவர் ஏற்றுக்கொள்கிறார். தாய் நந்தினிக்குத் தெரியாமல் போட்டியில் பங்கேற்கும் பொருட்டு சென்னை நடன அகாடமியில் சேருகிறார். லட்சுமி தனது நடனத்தின் மூலம் அகாடமியில் உள்ள அனைவரையும் கவர்ந்திழுக்கிறார், மேலும் நடனக் கலைஞர்களான அர்ஜுன் மற்றும் அர்னால்டு ஆகியோரைக் கவர்ந்திழுக்கிறார். அங்கே லட்சுமி நடனப்போட்டியில் கலந்து கொண்டு பட்டத்தை வென்றாரா? என்பது மீதிக் கதையாகும்.
# லட்சுமி (2018 திரைப்படம்)

## நடிகர்கள்

பிரபுதேவா - விஜய் கிருஷ்ணா "வி.கே", லட்சுமிக்கு உதவும் நடன பயிற்றுவிப்பாளராக  
தித்யா பாண்டே - லட்சுமியாக  
ஐஸ்வர்யா ராஜேஷ் - லட்சுமியின் தாயார் நந்தினியாக  
சல்மான் யூசூப் கான்  
கருணாகரன் - அழகுவாக  
கோவை சரளா - ஏ. சரஸ்வதியாக  
சாம்ஸ்  
ஆகாஷ் சிங்  
ஷோபியா  
ஜீத் தாஸ்
# லட்சுமி (2018 திரைப்படம்)

## தயாரிப்பு

2017 செப்டம்பர் ஏ. எல். விஜய் மற்றும் பிரபுதேவா ஆகிய இருவரும் ஒரு புதிய படத்திற்கான தயாரிப்பு பணிகளைத் தொடங்கினார். இது *தேவியின்* (2016) தொடர்ச்சியாக இருக்கும் என்ற அறிக்கைகளை மறுத்தனர். 2017 செப்டம்பர் 22 அன்று ஐஸ்வர்யா ராஜேஷ் நடிக்க இத்திரைப்படம் தொடங்கப்பட்டது. நீரவ் ஷா ஒளிப்பதிவாளாக ஒப்பந்தமானார். சாம் சி எஸ் இசையமைப்பை மேற்கொள்ள மற்றும் ஆண்டோனி படத்தொகுப்பை மேற்கொண்டார் பிரமோத் பிலிம்ஸ் மற்றும் ட்ரைடென்ட் ஆர்ட்ஸ் பதாகையின் கீழ் பிரதீக் சக்ரவர்த்தி, ஸ்ருதி நல்லப்பா மற்றும் ஆர். ரவீந்திரன் ஆகியோர் தயாரித்திருந்தனர். குழந்தைகளுக்கான நடன ஆதர்சனமான வர்ணிக்கப்படும் பிரபு தேவாவுடன், இந்தி ரியாலிட்டி டான்ஸ் ஷோவின் சூப்பர் டான்சர் வெற்றியாளரான குழந்தை நடனக் கலைஞரான தித்யா பாண்டே முக்கியக் கதாபாத்திரத்தில் பணியாற்றினார். அக்ஷத் சிங் மற்றும் ஜீத் தாஸ் உள்ளிட்ட பிற இளம் நடனக் கலைஞர்களும் இப்படத்தில் பணியாற்றினர். 2018 பிப்ரவரி 6 அன்று படத்தின் படபிடிப்பு முடிந்தது. தயாரிப்பாளர்கள் பிரபு தேவாவுக்கு அவருடைய ஒரு பெரிய ஓவியத்தை பரிசளித்தனர்.
# லட்சுமி (2018 திரைப்படம்)

## வெளியீடு

படத்தின் தயாரிப்பு பட்ஜெட் மதிப்பு இந்திய ரூபாயில் 12 கோடியாகும். 2018 ஆகஸ்ட் 24 அன்று இப்படம் வெளியானது. படத்தின் செயற்கைக்கோள் உரிமைகள் ஜீ தமிழ் தொலைக்காட்சி நிறுவனத்திற்கு விற்கப்பட்டன.
# லட்சுமி (2018 திரைப்படம்)

## ஒலிப்பதிவு

இதன் ஒலிப்பதிவை சாம் சி. எஸ் மேற்கொண்டு ஏழு பாடல்களையும் எழுதியுள்ளார்
**லட்சுமி**  
| 1. | மொரக்க மாட்ராக்கா | உத்ரா உன்னிகிருஷ்ணன் | 03:05 |  |
| --- | --- | --- | --- | --- |
| 2. | ஆள ஆள | ஜி. வி. பிரகாஷ் குமார், சைந்தவி (பாடகி) | 03:12 |  |
| 3. | பப்பர பப்பா | பிராந்தி, ரியாஸ், ஸ்ரீவிஷ்ணு, பிரணவ் | 02:46 |  |
| 4. | டிரீமி செல்லம்மா | சைந்தவி (பாடகி) | 03:53 |  |
| 5. | நில்லாதே நில்லாதே | சத்ய பிரகாஷ் | 03:30 |  |
| 6. | இறைவா இறைவா | சாம் சி எஸ் | 04:19 |  |
| 7. | த ரிதம் ஆப் டான்ஸ் | ஜெசின் ஜியார்ஜ் | 04:02 | } |
# உறியடி (திரைப்படம்)

**உறியடி *(Uriyadi*** (English: Breaking pot) என்பது 2016 ஆம் ஆண்டில் வெளியான தமிழ் அரசியல் ,பரபரப்பூட்டும் திரைப்படம் ஆகும். இதனை விஜய் குமார் என்பவர் எழுதி, இயக்கி, தயாரித்து நடித்திருந்தார். மேலும் மைம் கோபி மற்றும் சிட்டிசன் சிவக்குமார் ஆகியோர் துணைக் கதாப்பத்திரத்தில் நடித்திருந்தனர்.மே 27, 2016 இல் இந்தத் திரைப்படம் வெளியானது. நேர்மறையான வரவேற்பினைப் பெற்றது. குறிப்பாக இதன் திரைக்கதை, இயக்கம், காட்சி அமைப்பு போன்றவை பெரிதும் பாராட்டினைப் பெற்றது . தமிழ்த் திரைப்படத்தில் வெளிவந்த அரசியல் ,பரபரப்பூட்டும் திரைப்பட வகைகளில் ஒரு முக்கியமான படைப்பாக இது கருந்தப்படட்து. இதன் தொடர்ச்சியானது உறியடி 2 எனும் பெயரில் ஏப்ரல் 5, 2019 இல் வெளியானது.
# உறியடி (திரைப்படம்)

## தயாரிப்பு

2011 ஆம் ஆண்டில் விஜய் குமார் இந்தத் திரைப்படத்திற்கான கதையினை எழுதினார். பின் அவர் அமெரிக்கா சென்றார். முதலில் விடியும் வரை விம்ம்மீன்களாவோம் எனத் தலைப்பிடப்பட்டது. ஒரு வருடத்தில் இதற்கான கதையினை எழுதி முடித்து விட்டார். பின் 2500 காட்சிகளை கட்சிப் பலகையில் தயாரித்து வைத்துக் கொண்டார். தனது முதல் படம் என்பதாலனைத்தும் திட்டமிட்டபடி செல்ல வேண்டும் எனத் தீர்மானித்து அதன் படி துவக்கப் பணிகளைச் செய்தார். அனைத்துத் துவக்கப் பணிகளும் முடிவடைந்த நிலையில் இவர் 2013 ஆம் ஆண்டில் மீண்டும் இந்தியா திரும்பி *சாவனிர் புரடக்சன்ஸ்* எனும் சொந்த பட நிறுவனத்தைத் துவக்கினார். மேலும் கதாப்பாத்திரங்களில் திரைத் துறைக்கு வருவதற்கு நீண்ட நாட்களாகப் போராடிக் கொண்டிருக்கும் நபர்களுக்கு கொடுக்க வேண்டும் எனத் தீர்மானித்தார். பின் படப்பிடிப்பிற்கு முன்பாக மூன்று மாதம் நடிப்புப் பட்டறையினை நடத்தினார். சில தொழில்நுட்பக் கலைஞர்கள் மற்றும் நடிகர்களைத் தவிர அனைவருமே புது முகங்களாக இருந்தனர். சூலை 2013 ஆம் ஆண்டில் படப்பிடிப்பு துவங்கப்பட்டு அதே ஆண்டு அக்டோபரில் படப்பிடிப்பு முடிந்தது. படப்பை மற்றும் ஒரகடம் ஆகிய பகுதிகளில் பெரும்பான்மையான படப்பிடிப்புகள் முடிந்தது. இந்தக் கதை 90 களில் நடப்பதனைப் போல வடிவமைக்கப்பட்டதனால் தற்போது இருக்கும் தேவையற்ற பின்புற காட்சிகளை நீக்குவதே பெரும் சிக்கலாக இருந்ததாக இவர் தெரிவிதார். பெரும்பானமையான காட்சிகள் நெடுஞ்சாலைகளில் நடப்பதனைப் போலவே அமைக்கப்பட்டிருக்கும்.
# உறியடி (திரைப்படம்)

## வெளியீடு

படப்பிடிப்பிற்கு பிந்தைய பணிகள் ஆகஸ்ட் 2014 ஆம் ஆண்டில் நிறைவடைந்தது. பின் சான்று பெறுவதற்காக சென்சார் குழுவிற்கு அனுப்பி வைக்கப்படட்து. பின் சில காட்சிகளை நீக்க சென்சார் குழு பரிந்துரை செய்தது. அதனை நீக்க படக் குழு ஒப்புக்கொண்ட பின் படத்திற்கு ஏ சான்று கொடுக்கப்பட்டது. அதன்பிறகு படத்தினை வெளியிட முயற்சி மேற்கொண்டார். இந்தத் திரைப்படத்தினை தனது படத் தயாரிப்பு நிறுவனத்தின் மூலமாக வெளியிட தீர்மானித்த இயக்குநர் நலன் குமாரசாமி பின் துணைத் தயாரிப்பாளராக ஆனார். மே 27, 2016 ஆம் ஆண்டில் இந்தத் திரைப்படம் திரைக்கு வந்தது. காட்சிகள் நீக்கப்படாத முழுப்படத்தினையும் வெளியிடுமாறு பல ரசிகர்கள் தன்னைக் கேட்டுக் கொண்டதாகவும் ஆனால் அவை சென்னைப் பெரு வெள்ளத்தில் அவை அழிந்து போனதாகவும் இவர் இதழ் ஒன்றுக்கு அளித்த பேட்டியில் தெரிவித்தார்**'.**'
# உறியடி 2

**உறியடி 2 *(Uriyadi*** 2 (English: Breaking pot) என்பது 2019 ஆம் ஆண்டில் வெளியான தமிழ் அரசியல், பரபரப்பூட்டும் திரைப்படம் ஆகும். இதனை விஜய் குமார் என்பவர் எழுதி, இயக்கி, நடித்திருந்தார். நடிகர் சூர்யாவின் 2டி எண்டெர்டெயிண்ட்மென்ட் நிறுவனம் தயாரித்த இந்தத் திரைப்படத்தில் விஜய் குமார் மற்றும் அறிமுக நாயகி விம்சயா ஆகியோர் முக்கியக் கதாப்பாத்திரத்தில் நடித்தனர். கோவிந்த் வசந்தா இசையமைத்திருந்தார். ஏப்ரல் 5, 2019 இல் வெளியாகி நேர்மறையான விமர்சனத்தினைப் பெற்றது. இது 2016 ஆம் ஆண்டில் வெளியான உறியடி திரைப்படத்தின் தொடர்ச்சியாக எடுக்கப்பட்டது ஆகும்.
# உறியடி 2

## தயாரிப்பு

விஜய் குமார் இயக்கி, நடித்த இந்தத் திரைப்படத்தினை நடிகர் சூர்யாவின் 2டி எண்டெர்டெயிண்ட்மென்ட் நிறுவனம் தயாரித்தது.படப்பிடிப்பு செப்டம்பர் 20, 2018 இல் தென்காசியில் துவங்கியது. அதே நாளில் படத்தின் முதல் படத்தினை சூர்யா வெளியிட்டார். இதனை தனது சாவனிர் புரடக்சன் நிறுவனத்தின் மூலம் இணைந்து விஜய் குமார் தயாரித்திருந்தார். தென்காசி மற்றும் குற்றாலம் பகுதிகளைச் சுற்றி பெரும்பான்மையான படப்பிடிப்புகள் நடந்தன. இந்தத் திரைப்படத்தில் பிரவீன் குமார் எனும் ஒளிப்பதிவாளரும் லினு எனும் எடிட்டர் ஆகிய இருவருக்கும் இது முதல் படம் ஆகும்.முதல் பாகத்தின் சண்டைக் காட்சி இயக்குநரான விக்கி இதிலும் சண்டைக் காட்சிகளை இயக்கினார். அசுரவதம் மற்றும் 96 ஆகிய படங்களுக்கு இசயமைத்த கோவிந்த் வசந்தா இதற்கு இசையமைத்தார்.  
முதன்மையான படப்பிடிப்புக் காட்சிகள் 36 நாட்களில் நிறைவடைந்தன. மார்ச் 23, 2019 இல் படத்தின் இசை வெளியானது. படத்தின் முன்னோட்டத்தினை அதே நாளன்று சூர்யா வெளியிட்டார்.
# உறியடி 2

## வெளியீடு

ஏப்ரல் 5, 2019 இல் இது வெளியானது. துவக்கத்தில் குறைவான திரையரங்குகளில் வெளியானது. ஆனால் இதன் வரவேற்பிற்குப் பின் மேலும் சில திரையரங்குகளில் வெளியானது. தமிழ்நாட்டில் இது வசூல் ரீதியாக வெற்றி பெற்றது.
# உறியடி 2

## விமர்சனம்

பல விமர்சகர்கள் இந்தத் திரைப்படம் கடந்தகால மற்றும் நிகழ்கால அரசியல் நிலவரங்களைப் பிரதிபலிப்பதாக உள்ளது எனத் தெரிவித்தனர். கார்ட்டூனிஸ்ட் பாலா, இப்போதுள்ள ஆளும் கட்சிமற்றும் எதிர்க் கட்சி ஆகியவை மற்றும் பல வியாபார நிறுவனங்கள் ஆகியவை எப்படிப்பட்டவை மேலும் அவர்கள் எவ்வாறு சாதி ரீதியாக அரசியல் செய்கின்றனர் என்பதனையும் இந்தப் படத்தினைப் பார்த்து தெரிந்துகொள்ளுமாறு இளைஞர்களுக்குத் தெரிவித்தார். நக்கீரன் இதழ் போபால் விஷ வாயுத் தாக்குதலின் தீவிரத்தினை இது வெளிப்படுத்துகிறது மேலும் ஸ்டெர்லைட் மற்றும் தூத்துக்குடி துப்பாக்கிச் சூடு போன்றவையும் எவ்வாரு நடைபெற்றது என்பதனையும் இது விளக்குவதாகத் தெரிவித்தார். தற்காலத்தில் தவறாக அரசியல் செய்யும் அரசியல்வாதிகளுக்கு எதிராக எடுக்கப்பட்ட தைரியமான படம் எனவும் நிச்சயம் தமிழக அரசியலில் அதிர்வலைகளை ஏற்படுத்தும் எனவும் நியூஸ் 18 தமிழ்நாடு தெரிவித்தது.  
பரத்வாஜ் ரங்கராஜன் எனும் விமர்சகர், அரசியல் மற்றும் சினிமாத் தனம் ஆகிய இரண்டும் கலந்து உள்ளது எனத் தெரிவித்து 2.5 புள்ளிகள் வழங்கினார். ஸ்ரீதர் பிள்ளை என்பவர் பார்வையாளர்களைக் கவ்ரும் விதத்தில் காட்சிகள் விறுவிறுப்பாக உள்ளது எனவும் 3.5 புள்ளிகள் வழங்கினார். மாலை மலர் விஜய் குமார் ஓர் இயக்குநராகவும் நடிகராகவும் தடம் பதித்துள்ளார் எனத் தெரிவித்தது.
# இசுட்டான்லி விட்டிங்காம்

**எம். இசுட்டான்லி விட்டிங்காம்** (*M. Stanley Whittingham*, பிறப்பு: 1941) பிரித்தானிய-அமெரிக்க வேதியியலாளர் ஆவார். இவர் வேதியியல் பேராசிரியரும், பொருளறிவியல் ஆய்வுக்கான கல்விக்கழகம், நியூயார்க் அரசுப் பல்கலைக்கழகத்தின் கிளையான பிங்காம்டன் பல்கலைக்கழகத்தின் பொருளறிவியல் பேராசிரியரும், இயக்குநரும் ஆவார். இவர் 2019 ஆம் ஆண்டிற்கான வேதியியலுக்கான நோபல் பரிசை சான் கூடினஃபு, அக்கிரா யோசினோ ஆகியோருடன் வென்றார். இலித்தியம் மின்கலனை உருவாக்கியதில் விட்டிங்காம் பெரும் பங்காற்றினார்.
# ஜாமியா தாருஸ்ஸலாம் அரபுக்கல்லூரி

**ஜாமியா தாருஸ்ஸலாம் அரபுக்கல்லூரி** (*Jamia Darussalam Arabic college*) தமிழ்நாட்டின்,திருப்பத்தூர் மாவட்டத்தில் - உமராபாத்தில் செயல்படும் ஒரு அரபுக்கல்லூரியாகும். 1924 ஆம் ஆண்டு காகா முஹம்மது உமர் என்பவரால் துவங்கப்பட்ட இக்கல்லூரி திருவள்ளுவர் பல்கலைகழகத்தின் கீழ் இயங்குகின்றது.
# ஜாமியா தாருஸ்ஸலாம் அரபுக்கல்லூரி

## வரலாறு

ஜாமியா தாருஸ்ஸலாம் அரபுக்கல்லூரி காகா முகமது உமர் என்பவரால் நிறுவப்பட்டது. டிசம்பர் 7 ஆம் தேதி 1924 ஆம் ஆண்டு நிறுவப்பட்டது. காகா முகமது உமர் அவர்களின் நினைவாக இந்த ஊருக்கும் உமராபாத் என்று பெயரிடப்பட்டது. இந்நாட்டின் சமயம், கல்வி, சுகாதரங்களில் சீர்திருத்தவும் நலம்புரியும் சேவைகளை வழங்கும் திட்டத்துடன் இக்குழுமம் துவங்கப்பட்டது.
# ஜாமியா தாருஸ்ஸலாம் அரபுக்கல்லூரி

## கல்வி

ஜாமியா தாருஸ்ஸலாம் பல்வேறு துறைகளில் இஸ்லாமிய கல்வியை வழங்குகிறது. இது இளங்கலை, முதுகலை, டிப்ளோமா மற்றும் சான்றிதழ் படிப்புகளை வழங்குகிறது. பாரசீகம், அரபு, ஆங்கிலம் மற்றும் உருது ஆகிய நான்கு மொழிகளில் பயிற்சி அளிக்கிறது மேலும்
குர்ஆனை முழுவதும் மனப்பாடம் செய்வதற்கான பயிற்சியையும் வழங்குகிறது.
# ஜாமியா தாருஸ்ஸலாம் அரபுக்கல்லூரி

## மருத்துவம்

ஜாமியா தாருஸ்ஸலாம் கல்லூரி நிர்வாகத்தின் சார்பாக உமராபாத்தில் ஜாமியா தாருஸ்ஸலாம் மருத்துவமனை அனைத்து வசதிகளுடன் சுற்று வட்டார பகுதி மக்களுக்காக செயல்பட்டுவருகின்றது.
# நொறுங்கு விண்மீன்

**நொறுங்கு விண்மீன்** அல்லது **பாம்புடலி முட்தோலிகள் (ஒஃபியூராய்ட்)** என்பது முட்தோலிகளின் தொகுதியை சார்ந்த கடல் வாழ் உயிரினமாகும். இவை ஒஃபியூராய்டியா வகுப்பை சேர்ந்தவை. நொறுங்கு விண்மீன்கள் அசுட்டெரொய்டியா வகுப்பைச் சேர்ந்த கடல் விண்மீன்களுடன் நெருக்கமாக தொடர்புடையன. இவை பொதுவாக ஐந்து நீளமான, மெல்லிய, சவுக்கு போன்ற புயங்களை கொண்டிருக்கும். நெகிழ்வான புயங்களை பயன்படுத்தி நகருவதன் மூலம் கடல் அடிப்பரப்பில் வலம் வருகின்றன. மிகப்பெரிய நொறுங்கு விண்மீன்களில் புயங்கள் 60 செ.மீ (24 அங்குலம்) நீளத்தை எட்டக்கூடும்.  
உலகில் 2,000 க்கும் மேற்பட்ட நொறுங்கு விண்மீன் இனங்கள் வாழ்கின்றன. இவற்றில் 1200 க்கும் மேற்பட்ட இனங்கள் 200 மீட்டருக்கும் அதிகமான ஆழத்தில் காணப்படுகின்றன.  
சுமார் 500 மில்லியன் ஆண்டுகளுக்கு முன்பு, ஆரம்பகால ஆர்டோவிசியனில் இருந்து ஓபியூராய்டுகள் வேறுபட்டன.  
துருவ மற்றும் வெப்ப மண்டல கடற்பகுதிகள் உட்பட கடலின் பெரும் பரப்பில் இவை வசிக்கின்றன. கூடை விண்மீன்கள் பொதுவாக ஆழமான பகுதிகளில் வாழுக் கூடியவை. நொறுங்கு விண்மீன்களில் சில இனங்கள் ஆழமான பரப்புக்களிலும் வாழ்வதாக அறியப்படுகின்றன. நொறுங்கு விண்மீன்கள் கடலடிப்பாறைகளில் வாழும் உயிரினங்களில் ஒன்றாகும். ஏனைய முட்தோலிகளிலும் பார்க்க அதிக உவர் தன்மை வாய்ந்த நீரிலும் வாழக்கூடியவை. சிற்றென்புகளால் ஆன அகவன்கூடு காணப்படும்.
# நொறுங்கு விண்மீன்

## அக உடற்கூற்றியல்

ஏனைய முட்தொலிகள் போன்று நிறையுடலிகள் ஆரைச் சமச்சீர் உடையவை. தட்டுருவான உடல் மையத்தட்டு எனப்படும். மையத்தட்டில் இருந்து நீட்டப்பட்ட நீண்ட ஐந்து புயங்கள் காணப்படுகின்றன. இவற்றின் உருவ அமைப்பு கடல் விண்மீனிற்கு ஒத்தவை இருப்பினும் மையத்தட்டையும், புயங்களையும் தெளிவாக வேறுபடுத்தி அறிய முடியும்.  
மையத்தட்டு அனைத்து உள் உறுப்புக்களையும் உள்ளடக்கியது. சமிபாடு, இனப்பெருக்கத்திற்கான உறுப்புக்கள் ஒரு போதும் புயங்களில் நுழையாது. மையத்தட்டின் அடிப்பகுதியில் வாய்ப்பகுதி காணப்படும். வாய் பகுதியை சூழ ஐந்து தாடைகள் அமையப் பெற்றிருக்கும். தாய்கற்றகடு கடல் விண்மீனில் போல் வாயெதிர் பகுதியில் அல்லாமல் தாடையொன்றுக்கு அருகில் அமைந்திருக்கும்.
# நொறுங்கு விண்மீன்

## அக உடற்கூற்றியல்

### மீளுருவாக்கம்

நொறுங்கு விண்மீன்களின் புயங்கள் இழக்கப்பட்டால் அவை மீள உருவாகும். இவை பல்லி<nowiki/>களைப் போல எதிரிகளிடம் இருந்து தற்காத்துக் கொள்ள புயங்களை துண்டித்துக் கொள்கின்றன. இழக்கப்பட்ட புயங்கள் மீள் வளர்ச்சி அடையும்.
# நொறுங்கு விண்மீன்

## அசைவு

நொறுங்கு விண்மீன்கள் நெகிழ்வான புயங்களை அசைப்பதன் மூலம் வேகமாக நகருகின்றன.
# நொறுங்கு விண்மீன்

## ஒளிரும் நொறுங்கு விண்மீன்கள்

60 இற்கும் மேற்பட்ட இனங்கள் ஒளிரும் தன்மை கொண்டவை. இவற்றில் பெரும்பாலானவை பச்சை நிற அலைநீளங்களில் ஒளியை வெளியிடுகின்றன. நீல நிறத்தை உமிழும் உயிரிகளும் கண்டுப் பிடிக்கப்பட்டுள்ளன. ஒளிரக் கூடிய நொறுங்கு விண்மீன்கள் ஆழமான, ஆழமற்ற ஆகிய இரு கடற்பகுதிகளிலும் வசிக்கின்றன.
# திருக்குறள் அரபு மொழிபெயர்ப்பு

**திருக்குறள் அரபு மொழிபெயர்ப்பு** (Arabic translation of Thirukkural ) முனைவர் அ. ஜாஹிர் ஹூசைன் பாகவி என்பவரால் அரபு மொழியில் மொழியாக்கம் செய்து வெளியிடப்பட்டுள்ளது.  
தமிழ் கூறும் நல்லுலகில் பிரபலமான நூலான திருக்குறளை முனைவர் அ. ஜாஹிர் ஹூசைன் பாகவி அவர்கள் அரபு மொழியில் மொழியாக்கம் செய்து வெளியிட்டுள்ளார். அதற்காக தமிழக அரசின் உயரிய விருதையும் பெற்றுள்ளார்.  
முனைவர், ஆலிம் அ. ஜாஹிர் ஹூசைன் பாகவி அவர்கள் சென்னை பல்கலைக்கழகத்தின் அரபு மொழித் துறையின் தலைவராகவும், சிறந்த இலக்கியவாதியும் ஆவார்.
# தெய்வ வாக்கு

**தெய்வ வாக்கு** (Deiva Vaakku) 1992 இல் வெளிவந்த இந்திய தமிழ்த்திரைப்படம் ஆகும். இப்படத்தை எம். எஸ். மாது இயக்கியுள்ளார். இத்திரைப்படத்தில் கார்த்திக் மற்றும் ரேவதி ஆகியோர் முக்கியக் கதாபாத்திரத்தில் நடித்திருந்தனர். இத்திரைப்படத்தை டி. சிவா தயாரித்துள்ளார். இசையமைப்பாளர் இளையராஜா இசையமைத்திருந்த இத்திரைப்படம் 1992 செப்டம்பர் மாதம் 11 அன்று வெளியானது. இப்படம் சராசரி லாபத்தையே ஈட்டியது. தெலுங்கு மொழியில் "சங்கீர்த்தனா" என்ற பெயரில் மறு ஆக்கம் செய்யப்பட்டு 1997 ல் வெளிவந்தது.
# தெய்வ வாக்கு

## கதைச் சுருக்கம்

அம்சவேணி (ரேவதி (நடிகை)) குழந்தைப்பருவம் முதலே தேவியின் அருள் வாக்கினை சொல்லி வருபவராக இருக்கிறார். அதனால் அந்த கிராமமே அவரை மிகவும் மரியாதையாகவும் நன்றியுடனும் பார்க்கிறது. ஒரு சமயம் கிராமத்தில் ஏற்பட்ட கடும் வறட்சிக்குப் அம்சவேணியின் அருள் வாக்கு அருள்கிறார். பின்னர் தேவியின் அருளால் மழை பொழிகிறது. அவருடைய சகோதரன் என்று சொல்லிக் கொண்டு அக்கிரமத்தில் வசித்து வரும் வல்லத்தார் (விஜயகுமார்) தனது தங்கையின் சக்திகளைப் பயன்படுத்தி தன்னைப் பணக்காரக்கிக் கொள்கிறார். அக்கிராமத்தில் தம்பித்துரை (கார்த்திக்) என்பவன் வசித்து வருகிறான். அவன் குடிகாரனாக இருந்தாலும் அவனது எண்ணம் மிகவும் மேன்மையானதாக இருக்கிறது. இவன் மீது அம்சவேணிக்கு காதல் உண்டாகின்றது. அம்சவேணி சாதாரன வாழ்க்கை வாழ ஆசைப்பட்டு தன்னைத் திருமணம் செய்து கொள்ள தம்பித்துரையை வற்புறுத்துகிறாள்.  
இதனை அறிந்த வல்லத்தார் அம்சவேணியின் முடிவில் அதிருப்தி அடைகிறார். அவர்கள் இருவருக்கும் இடையேயான வசதி வாய்ப்புகளைக் கொண்டும் இத்திருமணத்தை மறுக்கிறார். மேலும், அம்சவேணியின் அருள் வாக்கினால் தனக்கு வரும் பணம் வராமல் நின்று போய் விடும் என்பதாலும் அவர்கள் இருவரும் இணைவதை எதிர்க்கிறார். எனவே தம்பித்துரை தனது சகோதரியை திருமணம் செய்வதிலிருந்து பல்வேறு வழிகளில் தடுக்க முயற்சிக்கிறார். கடைசியில் வல்லத்தார் அவரது முயற்சியில் வென்றாரா? அல்லது தம்பித்துரை மற்றும் அம்சவேணி வாழ்வில் இணைந்தனரா? என்பது மீதிக்கதையாகும்.
# தெய்வ வாக்கு

## நடிகர்கள்

- கார்த்திக் - தம்பிதுரை
- ரேவதி - அம்சவேணி / ஆத்தா
- விஜயகுமார் - வல்லத்தார்
- ஸ்ரீவித்யா - வல்லத்தார் மனைவி
- ராதாரவி - வீரையன்
- செந்தில் - தம்பிதுரை நண்பர்
- யுவஸ்ரீ - தம்பித்துரையின் தாயார்
- பிருந்தா
- பேபி சாதனா
- பேபி சாஜனா
- பாண்டு
- வடிவேல் - கருவாடு தம்பிதுரை நண்பர்
- ஏ. கே. வீராசாமி - சாமியாடி
- கிருஷ்ணமூர்த்தி
- சிங்கமுத்து
# தெய்வ வாக்கு

## ஒலிப்பதிவு

இப்படத்திற்கு இசையமைப்பாளர் இளையராஜா இசையமைத்திருந்தார். இதன் இசை 1992 இல் வெளியானது. ஐந்து பாடல்கள் கொண்ட இதன் பாடல்களை வாலி, கங்கை அமரன் ஆகியோர் எழுதியிருந்தனர். இப்படத்தில் இடம் பெற்ற "வள்ளி வள்ளி என வந்தாள்" என்ற பாடல் சிவரஞ்சனி இராகத்தை அடிப்படையாகக் கொண்டு இசைக்கப்பட்டிருந்தது.  
| தடம் | பாடல் | பாடியவர்(கள்) | பாடலாசிரியர் | காலம் |  |
| --- | --- | --- | --- | --- | --- |
| 1 | "கத்துதடி ராக்கோழி" | இளையராஜா | வாலி | 4:49 |  |
| 2 | " இந்த அம்மனுக்கு எந்த ஊரு" | இளையராஜா | வாலி | 4:53 |  |
| 3 | "ஊரெல்லாம் சாமியாக" | ஜெயச்சந்திரன், எஸ். ஜானகி | கங்கை அமரன் | 4:54 |  |
| 4 | "ஒரு பாட்டாலே சொல்லி" | எஸ். பி. பாலசுப்பிரமணியம் | கங்கை அமரன் | 4:58 |  |
| 5 | "வள்ளி வள்ளி என" | இளையராஜா, எஸ். ஜானகி | வாலி | 4:55 | } |
# தெய்வ வாக்கு

## விமர்சனம்

*தி இந்தியன் எக்ஸ்பிரஸ் * இவ்வாறு எழுதியது "இங்கே கதைக்களம் மிகவும் சுமாராக இருக்கிறது, திரைக்கதை அவ்வளவு ஈர்க்கக்கூடியதாக இல்லை. ஆனால் திறமையாக ஒளிப்பதிவு செய்யப்பட்டுள்ளது. ரேவதியின் அருமையான நடிப்புத்திறன் ஒட்டு மொத்தப் படம் நகர்வதற்கு மிகவும் துணை போகிறது."
"நியூ ஸ்டிரைட் டைம்ஸ்" இவ்வாறு எழுதியது. "கோவிலில் உள்ள குறி சொல்லிகளிடம் அடிக்கடி சென்று ஆலோசனை பெற விருப்பம் உள்ளவர்களுக்கு இப்படம் பிடிக்கும்" என எழுதியது.
# ஓல்கா தோக்கர்சுக்கு

**ஓல்கா தோக்கர்சுக்கு** (*Olga Nawoja Tokarczuk*, , பிறப்பு: 29 சனவரி 1962) ஒரு போலந்திய எழுத்தாளர். பொது அறிவாளி என்றும் ஆர்வலர் என்றும் அறியப்படுகின்றார். இவர் எழுதிய யாக்கோபின் நூல்கள் என்னும் புதினத்துக்கு 2015 இல் நைக்கி விருது வழங்கப்பெற்றது. 2018 ஆம் ஆண்டிற்கான அனைத்துலக புக்கர் பரிசை *ஓடுதளங்கள்* என்ற படைப்புக்காக வென்றார்.  
ஓல்கா தோக்கர்சுக்கு, 1993 இல் முதன்முதலாக "நூல் மக்களின் செலவு (பயணம்)" என்ற கதையை எழுதினார். இக்கதை பிரான்சிலும் எழுப்பானியாவிலும் 17 ஆவது நூற்றாண்டில் நடப்பதாக அமைப்பட்டுள்ளது. பைரீனில் உள்ள ஒரு மருமமான நூலைத் தேடிப் போகின்றார்கள் கதை மாந்தர்கள். இது போலந்திய பதிப்பாளர்களின் சிறந்த முதனூல் பரிசை வென்றது (1993-4). இவருடைய கிளர்ந்தெழுந்த நூலாகக் கருதுவது, இவரின் மூன்றாம் கதை 1996 இல் எழுதிய *தொடக்கவூழியும் பிற காலங்களும்* என்பதாகும். இது 2010-இல் ஆங்கிலத்தில் Primeval and Other Times என்று வெளியிடப்பட்டது.
# ஓல்கா தோக்கர்சுக்கு

## வாழ்க்கைப் பின்புலம்

தோக்கர்சுக்கு போலந்தில் சிலோன கோரா அருகே உள்ள சுலேச்சோவ் என்னும் ஊரில் 1962 இல் பிறந்தார். தன் இலக்கிய வாழ்க்கையைத் தொடங்கும் முன் வார்சா பல்கலைக்கழகத்தில் உளத்தியலாளராகப் பயிற்சி பெற்றார். தான் படிக்கும் காலத்தில் சரியான பழக்க வழக்கங்களைக் கற்றிராத பதின்ம அகவையாளர்களுக்கான புகலிடத்தில் இலவச உதவியாளராக இருந்து உதவியுள்ளார். தான் 1985 இல் பட்டம் பெற்ற பின்னர் முதலில் உவுரோக்கிளாவ் என்னும் ஊருக்கும் பின்னர் வல்பிருசிச்சு என்னும் ஊருக்கும் சென்று உளவியல் நோய் தீர்ப்பவராகப் பணியாற்றினார். இவர் தன்னை காரல் யுங்கு என்னும் புகழ்பெற்ற உளத்தியலாளரின் கருத்துவழி மாணவராகக் கருதினார். தன் இலக்கிய படைப்புகளில் காரல் யுங்கை உள்ளுக்கம் தருபவராகக் கூறுகின்றார். 1998 முதல் கிராயனோவ் என்னும் ஊருக்கு இடம்பெயர்ந்து அங்கே "உரூத்தா" என்னும் பெயரில் ஒரு தனியார் பதிப்பகம் வைத்து நடத்தினார். இவர் "இடதுசாரி" அரசியல் கருத்துகளும் கொள்கைகளும் உடையவர்.
# முருகன் அசுவின்

**முருகன் அசுவின் (Murugan Ashwin** பிறப்பு: செப்டம்பர் 8, 1990) இவர் எழுத்தாளர் முருகனின் மகன் ஆவர். ஓர் இந்தியத் துடுப்பாட்ட வீரர் இவர் ரஞ்சிக் கோப்பைத் தொடர்களில் தமிழ்நாடு மாநில அணிக்காக விளையாடி வருகிறார். வலது கை மட்டையாளரும் இடதுகை கூக்ளி பந்துவீச்சாளருமான இவர் சேப்பாக் சூப்பர் கில்லீஸ், டெல்லி டேர்டெவில்ஸ், திண்டுக்கல் டிராகன்ச், கிங்சு லெவன் பஞ்சாப், ரைசிங் புனே சூப்பர் ஜெயண்ட்சு, ராயல் சேலஞ்சர்ஸ் பெங்களூரு ஆகிய அணிகளுக்காக விளையாடி வருகிறார்.  
டிசம்பர் 11, 2015 ஆம் ஆண்டில் தனது முதல் பட்டியல் அ போட்டிகளில் விளையாடினார். 2015- 16 ஆம் ஆண்டிற்கான விஜய் அசாரே வாகையாளர் தொடரில் இவர் அறிமுகமானார். 2015-16 ஆம் ஆண்டிற்கான சையது முஸ்டாக் அலி கோப்பைக்கான தொடரில் சனவரி 2, 2016 அன்று தனது முதல் இருபது 20 போட்டியில் விளையாடினார்.  
2016 ஆம் ஆண்டிற்கான இந்தியன் பிரீமியர் லீக் ஏலத்தில் இவரை ரைசிங் புனே சூப்பர் ஜெயண்ட்சு 4.5 கோடிகளுக்கு ஏலத்தில் எடுத்தது. அவரின் அடிப்படைத் தொகை 10 இலட்சமாக நிர்ணயம் செய்யப்பட்டிருந்த நிலையில் சுமார் 45 மடங்கு அதிக விலைக்கு இவர் ஏலம் எடுக்கப்பட்டார். 2017 இல் நடைபெற்ற இந்தியன் பிரீமியர் லீக்கில் டெல்லி டேர்டெவில்ஸ் அணி இவரை 1 கோடி ரூபாய்க்கு விளையாட ஏலத்தில் எடுத்தது.  
2018 ஆம் ஆண்டிற்கான இந்தியன் பிரீமியர் லீக் தொடரில் ராயல் சேலன்சர்ஸ் பெங்களூரு அணிக்காக இவர் விளையாடினார். 2019 ஆம் ஆண்டிற்கான இந்தியன் பிரீமியர் லீக் வீரர்கள் ஏலத்தின்போது இவர் கிங்சு பெவன் பஞ்சாப் அணி இவரை ஏலத்தில் எடுத்தது.
# முருகன் அசுவின்

## உள்ளூர்ப் போட்டிகள்

இவர் எழுத்தாளர் முருகனின் மகன் ஆவர் .2012 ஆம் ஆண்டில் நடைபெற்ற ரஞ்சிக் கோப்பைத் தொடரில் இவர் அறிமுகமானார். நவம்பர் 2 இல் பி பிரிவில் நடைபெற்ற போட்டியில் ஒடிசா மாநிலத் துடுப்பாட்ட அணிக்கு எதிரான போட்டியில் இவர் தமிழ்நாடு அணி சார்பாக விளையாடினார்.
# முருகன் அசுவின்

## உள்ளூர்ப் போட்டிகள்

### பட்டியல் அ துடுப்பாட்டம்

2015 ஆம் ஆண்டில் நடைபெற்ற விஜய் அசாரே துடுப்பாட்டத் தொடரில் இவர் பட்டியல் அ போட்டிகளில் அறிமுகமானார். டிசம்பர் 11, 2015 கட்டாக்கில் அ பிரிவில் மும்பை அணிக்கு எதிரான போட்டியில் இவர் தமிழ்நாடு மாநில அணி சார்பில் தனது முதல் போட்டியில் விளையாடினார். அந்தப் போட்டியில் 2 பந்துகளைச் சந்தித்த இவர் ஓட்டங்கள் எடுதுவ்ம் எடுக்காமல் இறுதிவரை ஆட்டமிழக்காமல் இருந்தார். பின் பந்துவீச்சில் 7.2 ஓவர்களை வீசி 38 ஓட்டங்களை விட்டுக்கொடுத்து 3 இலக்குகளைக் கைப்பற்றினார். இந்தப் போட்டியில் தமிழ்நாடு மாநில அணி 26 ஓட்டங்களில் வெற்றி பெற்றது.
# முருகன் அசுவின்

## உள்ளூர்ப் போட்டிகள்

### இருபது20

2016 ஆம் ஆண்டில் நடைபெற்ற சையது முஸ்டாக் அலி தொடரில் இவர் இருபது20 போட்டிகளில் அறிமுகமானார். சனவரி 2, 2016 நாக்பூரில்  அ பிரிவில் அரியானா மாநிலத் துடுப்பாட்ட அணிக்கு எதிரான போட்டியில் இவர் தமிழ்நாடு மாநில அணி சார்பில் தனது முதல் போட்டியில் விளையாடினார். அந்தப் போட்டியில் 4 ஓவர்களை வீசி 28 ஓட்டங்களை விட்டுக்கொடுத்து 3 இலக்குகளைக் கைப்பற்றினார். இந்தப் போட்டியில் தமிழ்நாடு மாநில அணி 9 இலக்குகளால் வெற்றி பெற்றது.
# முருகன் அசுவின்

## உள்ளூர்ப் போட்டிகள்

### இந்தியன் பிரீமியர் லீக்

2019 இந்தியன் பிரீமியர் லீக்கில் மொகாலியில் நடைபெற்ற 55 வது போட்டியில் இவர் சென்னை சூப்பர் கிங்ச் அணிக்கு எதிரான போட்டியில் பஞ்சாப் அணி சார்பாக விளையாடினார். அதில் 3 ஓவர்கள் வீசி 33 ஓட்டங்களை விட்டுக்கொடுத்தார். ஆனால் இலக்கினைக் கைப்பற்ற வில்லை. இந்தப் போட்டியில் கிங்சு பெவன் பஞ்சாப் அணி 6 இலக்குகளால் வெற்றி பெற்றது.
# பீட்டர் அண்டுக்கே

**பீட்டர் அண்டுக்கே** (*Peter Handke* **பீட்டர் ஆண்ட்கே**; பிறப்பு: 6 திசம்பர் 1942) ஓர் ஆத்திரிய புதின எழுத்தாளர், மொழிபெயர்ப்பாளர், நாடக எழுத்தாளர். இவர் 2019 ஆம் ஆண்டிற்கான நோபல் இலக்கியப் பரிசை வென்றார்.  
1954 இல் அண்டுக்கே ஆண் சிறுவர்களுக்கான, தங்கிப்படிக்கும், தனியார் பள்ளியாகிய "மரியானம்" கத்தோலிக்கப் பள்ளியில் சேர்ந்தார். இப்பள்ளி ஆத்திரியாவின் தென்கோடியில் உள்ள கார்த்தன் மாவட்டத்தில் சங்கிது வைத்து அன்தெர் கிளான் என்னும் இடத்தில் தான்சென்பெர்கு கோட்டையில் உள்ளது. இப்பள்ளியின் செய்தியிதழான இஃபேக்கல் என்பதில்தான் முதன்முதலாக எழுதினார். 1959 இல் இவர் கிளாங்கன்பூர்ட்டுக்கு இடம்பெயர்ந்து அங்குள்ள உயர்நிலைப் பள்ளிக்குச் சென்றார். பின்னர் 1961 இல் சட்டவியல் படிப்பை கிராசு பல்கலைக்கழகத்தில் தொடங்கினார்..
# பீட்டர் அண்டுக்கே

## பரிசுகளும் விருதுகளும்

- 1973: கியோர்கு புயூக்குனர் பரிசு
- 1987: விலேன்சியா அனைத்துலக இலக்கியப் பரிசு
- 2000: பிரதர்சு காரிச்சு விருது
- 2002: அமெரிக்கா இலக்கிய விருது
- 2008: பாயர் நுண்கலைக்கான மன்றத்தின் குரோசர் இலக்கியப் பரிசு
- 2009: பிரன்சு காஃபுக்கா பரிசு
- 2012: முயுலைமர் நாடகப் பரிசு
- 2014: அனைத்துலக இபுசென் விருது
- 2018: நெசுத்திராய் நாடகப் பரிசு
- 2019: இலக்கிய நோபல் பரிசு
# பீட்டர் அண்டுக்கே

## படைப்புகளின் பட்டியல்

=
# திருக்குறளின் மொழிபெயர்ப்புகள்

திருக்குறள் நூல் இந்திய, ஆசிய மற்றும் ஐரோப்பிய மொழிகளில் மொழிபெயர்க்கப்பட்டுள்ளது. இருப்பினும் தற்போது செம்மொழித் தமிழாய்வு மத்திய நிறுவனம் 22 இந்திய மொழிகளில் திருக்குறளை மொழிபெயர்த்து வருகிறது.
# திருக்குறளின் மொழிபெயர்ப்புகள்

## இந்திய மொழிகளில்

1. இந்தி
1. வங்காளம்
1. குஜராத்தி
1. கன்னடம்
1. மலையாளம்
1. மராத்தி
1. ஒரியா
1. பஞ்சாபி
1. இராஜஸ்தானி
1. சமசுகிருதம்
1. சௌராட்டிரம்
1. தெலுங்கு
1. உருது
# திருக்குறளின் மொழிபெயர்ப்புகள்

## ஆசிய மொழிகளில்

1. அரபு மொழி
1. பர்மிய மொழி
1. சீன மொழி
1. சப்பானிய மொழி
1. மலாய் மொழி
1. சிங்கள மொழி
1. பிஜி மொழி
# திருக்குறளின் மொழிபெயர்ப்புகள்

## ஐரோப்பிய மொழிகளில்

1. ஆங்கிலம்
1. பிரெஞ்சு மொழி
1. இடாய்ச்சு மொழி
1. இலத்தீன் மொழி
1. போலந்து மொழி
1. ஆர்மீனியம்
1. செக்கோஸ்லோவாக்கிய மொழி
1. பின்னிய மொழி
1. உருசிய மொழி
1. சுவீடிய மொழி
1. இத்தாலிய மொழி
# பொரியல்

**பொரியல்** *(Poriyal)* என்பது வறுத்த அல்லது சில நேரங்களில் வதக்கி வேகவைத்த காய்கறி உணவின் தமிழ் மொழிச் சொல் ஆகும். இந்த உணவு கன்னட மொழியில் "பல்யா" எனவும், தெலுங்கு மொழியில் "வேபுடு" எனவும் அழைக்கப்படுகிறது.
# பொரியல்

## பொரியல் செய்முறை

பொரியல் செய்யப்பட வேண்டிய காயை சிறுசிறு துண்டுகளாக நறுக்கிக் கொண்டு அதனுடன் கடுகு, உளுத்தம் பருப்பு, வெங்காயம் போன்ற மசாலாப் பொருட்கள் சேர்க்கப்பட்டு பொதுவாகப் பொரியல் தயாரிக்கப்படுகிறது . மேலும் மஞ்சள் தூள், உலர்ந்த சிவப்பு மிளகாய், தேவையான அளவு உப்பு போன்ற பல்வேறு வகை மசாலாப் பொருட்களும் சுவைக்காகச் சேர்க்கப்படுகின்றன. இறுதியாக கொத்தமல்லி, கருவேப்பிலை போன்ற மூலிகை இலைகள் பொரியலில் சேர்க்கப்படுகின்றன. தமிழ்நாட்டில், துருவிய தேங்காய் சுவையைக் கூட்டவும், அலங்காரத்திற்காகவும் பொரியலுடன் சேர்க்கப்படுகிறது.  
பொரியல் தயாரிப்பில் பல பிராந்திய வேறுபாடுகள் உள்ளன. தென்னிந்திய மாநிலமான கர்நாடகாவில் மிகவும் பொதுவான உணவான "பால்யா", பொரியலுக்கு மிகவும் ஒத்திருக்கிறது. "பால்யா" செய்முறையில் உளுத்தம் பருப்பிற்கு பதிலாக கொண்டைக் கடலை பருப்பு அங்கு உபயோகிக்கப்படுகிறது. ஆந்திர மாநிலத்தில் பிரபலமாக உள்ள *போருட்டு* என்னும் உணவு வகை கிட்டத்தட்ட இதே முறையில் தயாரிக்கப்படுகிறது. ஆனால் இந்தப் பெயர் *குடு போருட்டு* என்பது முட்டை பொரியல் என மாற்றம் அடைந்துள்ளது.
# பொரியல்

## பரிமாறும் முறை

அரிசி சோறுடன் சேர்த்து சாப்பிடக்கூடிய சாம்பார், ரசம் மற்றும் தயிருடன் சேர்த்து உண்பதற்கான பக்க உணவாக பொரியல் பரிமாறப்படுகிறது. அனைத்து பொரியல் வகை உணவுகளும் சில காய்கறிகள் மற்றும் பயறு வகைகளை முன்னிறுத்தி சமைக்கப்படுகின்றன. எனவே சில முக்கிய காய்கறிகளின் பொரியல் செய்முறைகளில் சில வேறுபாடுகள் இருப்பதுண்டு.
# பொரியல்

## சில பொரியல் வகைகள்

### உருளைக்கிழங்கு பொரியல்

இப்பொரியலில் உருளைக்கிழங்கு முதன்மை காயாகப் பயன்படுத்தப்படுகிறது. வெங்காயம், கடுகு மற்றும் மசாலா பொருட்களைச் சேர்த்து சமைக்கப்படுகிறது. தமிழகத்தில் இது குழந்தைகள் மிகவும் விரும்பி உண்ணும் உணவாக உள்ளது</br>
# பொரியல்

## சில பொரியல் வகைகள்

### பீன்சு பொரியல்

பச்சை அல்லது சரம் பீன்சு காயை முதன்மையாகக் கொண்டு இப்பொரியல் தயாரிக்கப்படுகிறது. இதிலும் வெங்காயம், கடுகு மற்றும் மசாலா பொருட்கள் வழக்கம்போல பயன்படுத்தப்படுகின்றன.</br>
# பொரியல்

## சில பொரியல் வகைகள்

### கேரட் பொரியல்

கேரட்டை பச்சையாகவும் வேகவைத்தும் இப்பொரியல் தயாரிக்கப்படுகிறது. இதில் ஊறவைத்த பாசிப்பருப்பு தேவையான அளவு பச்சை மிளகாய் மற்றும் துருவிய தேங்காய் சேர்க்கப்படுகிறது. புரதச் சத்து நிறைந்தது என்பதால் இது காலை நேர உணவாக தயாரிக்கப்படுகிறது.
# பொரியல்

## சொற்பிறப்பு

பொரியல் என்ற சொல் உணவு தயாரிப்பதில் ஈடுபட்டுள்ள சமையல் அல்லது உணவுத் தயாரிப்பு செயல்முறையைக் குறிக்கிறது. பொரி என்ற வினைச்சொல் வறுத்தல் அதாவது ஒரு சிறிய அளவு சூடான எண்ணெயில் குறிப்பிட்ட ஒரு காயை சூடான பதத்தில் வதக்கி வேகவைத்து சமைப்பதைக் குறிக்கிறது. ஒரு பெயர்ச்சொல்லாக பொரி என்ற சொல் வெடிக்கச் செய்த அரிசி அல்லது வெடிக்கச் செய்த சோளம் என்பதைக் குறிக்கிறது. இரண்டும் ஒரே வகையான செயல் முறையில் தயாரிக்கப்படுகின்றன.
ஓர் உணவு அதன் சமையல் செயல்முறையை அடிப்படையாகக் கொண்ட வெவ்வேறு பெயர்களால் அழைக்கப்படுகிறது.  
அவியல் - ஆவியில் வேகவைக்கும் முறை</br>
கடையல் - வேகவைத்த பயறு வகைகளை மத்தால் அரைத்து / பிசைந்து செய்யும் முறை </br>
மசியல் - வேகவைத்த காய்கள் மற்றும் இலை கீரைகளின் கூழ் கலவை </br>
துவையல் - கரடுமுரடான காய்கறிகளின் அரைக்கப்பட்ட கலவை </br>
வறுவல் - சிவந்த நிறம் வரும்வரை எண்ணெய் பயன்படுத்தி வறுக்கும் காய்கறி கலவை </br>
வதக்கல் - சிறிது எண்ணெய் பயன்படுத்தி காய்கறி கலவையை வேக வைக்கும் முறை </br>
வற்றல் – காய்கறிகளை வெயிலில் காய வைத்து பதப்படுத்தும் முறை.
# பொரியல்

## உணவுப் பரிந்துரைகள்

முதன்மை கட்டுரை: காய்கறி
ஐக்கிய அமெரிக்க உணவு அமைப்பு, (யு.எஸ்.டி.ஏ.) தனது உணவு வழிகாட்டியில் தினமும் 3 முதல் 5 காய்கறிப் பரிமாறல்களை பரிந்துரைக்கின்றது. இந்த பரிந்துரை மக்களின் பால், வயது என்பவற்றைப் பொறுத்து வேறுபடலாம். அத்துடன் உட்கொள்ளும் உணவின் அளவு மற்றும் அதன் ஊட்டச்சத்துக் கொள்ளளவு என்பவற்ரைப் பொறுத்தும் மாறுபடலாம். ஆயினும் பொதுவாக காய்கறிப் பரிமாறல் எனப்படுவது 1/2&nbsp;கப் (குவளை) அளவாகும். இலைக்கோசு மற்றும் பசலை கீரை முதலான இலைக்கறிகளின் ஒரு பரிமாறல் என்பது 1&nbsp;கப் அளவுகளில் இருக்கும்.  
பன்னாட்டு உணவு வழிகாட்டி ஐக்கிய அமெரிக்க உணவு அமைப்பின் வழிகாட்டலுக்கு சமனானதாகும். ஆனால் ஜப்பான் முதலான நாடுகளின் உணவு வழிகாட்டியில், நாளொன்றுக்கு 5 முதல் 6 காய்கறிப் பரிமாறல்கள் பரிந்துரைக்கப்படுகின்றது. பிரான்சு உணவு வழிகாட்டியும் 5&nbsp;பரிமாறல்களைப் பரிந்துரைக்கின்றது..
# எஸ். என். எஸ். தொழில்நுட்பக் கல்லூரி

**எஸ். என். எஸ். தொழில்நுட்பக் கல்லூரி** (SNS College of Technology) என்பது இந்தியாவின், தமிழ்நாட்டின், கோயம்புத்தூரில் உள்ள கல்லூரி ஆகும். இது எஸ்.என்.எஸ் குழும நிறுவனமாக 2002 இல் நிறுவப்பட்டது. இந்த கல்லூரிக்கு அகில இந்திய தொழில்நுட்பக் குழுவானது ஒப்புதல் அளித்து, கோவை அண்ணா பல்கலைக்கழகத்துடன் இணைக்கப்பட்டுள்ளது. சென்னை அண்ணா பல்கலைக்கழகம், இக்கல்லூரிக்கு 2013-14 முதல் 2017-18 வரை 5 ஆண்டு காலத்திற்கு தன்னாட்சி அந்தஸ்தை வழங்கியுள்ளது. எஸ்.என்.எஸ் தொழில்நுட்பக் கல்லூரி 'என்ஏஏசி'-இடம் ஏ + தகுதிச் சான்றுடன் அங்கீகாரம் பெற்றது.  
2002 இல் நிறுவப்பட்ட இக்கல்லூரியானது, ஸ்ரீ எஸ்.என்.எஸ் அறக்கட்டளையால் நடத்தப்படுகிறது. இந்த கல்லூரி தமிழக அரசின் அனுமதியுடன் நிறுவப்பட்டு, யுஜிசியால் அங்கீகரிக்கப்பட்டது. இது ஒரு சுய நிதி, இருபாலர் கல்வி நிலையமாகும். இது கோயம்புத்தூரின் ஊரகப் பகுதியியான சத்தியில் (தே. நெ .209) சாலையில் அமைந்துள்ளது.  
இங்கு பதினான்கு இளநிலைலை படிப்புகள், ஆறு முதுநிலை படிப்புகள் மற்றும் ஏழு ஆராய்ச்சி படிப்புகள் வழங்கப்படுகிகிறது. இக்கல்லூரியில் உள்ள இயந், சிஎஸ்இ, இசிஇ, ஐடி ஆகிய நான்கு துறைகள் தேசிய அங்கீகார வாரியத்தால் (என்.பி.ஏ) அங்கீகாரம் பெற்றவை.  
**இளநிலை பட்டப்படிப்புகள் (பி.இ. / பி.டெக்)** :  
- வானூர்தி பொறியியல்
- வேளாண் பொறியியல்
- ஊர்திப் பொறியியல்
- உயிர் மருத்துவ பொறியியல்
- குடிசார் பொறியியல்
- குடிசார் மற்றும் திட்டமிடல் பொறியியல்
- கணினி அறிவியல் மற்றும் பொறியியல்
- மின் மற்றும் மின்னணு பொறியியல்
- மின்னணு மற்றும் தொடர்பியல் பொறியியல்
- மின்னணு மற்றும் கருவிப் பொறியியல்
- தகவல் தொழில்நுட்பம்
- எந்திர மின்னணுவியல் பொறியியல்
- இயந்திர பொறியியல்
- இயந்திரவியல் மற்றும் ஊர்திப் பொறியியல்  
**முதுநிலை படிப்புகள்** :  
- முதுநிலை வணிக மேலாண்மை (எம்பிஏ)
- முதுநிலை கணினி பயன்பாடு (எம்.சி.ஏ)
- எம்.இ. கணினி அறிவியல் மற்றும் பொறியியல்
- எம்.இ. தொடர்பியல் அமைப்பு
- எம்.டெக். தகவல் தொழில்நுட்பம்
- எம்.இ. பேரளவு ஒருங்கிணைச் சுற்று  
**ஆய்வுப் படிப்புகள் (பி.எச்.டி)**  
- இயந்திர பொறியியல்
- தகவல் தொழில்நுட்பம்
- மின்னணு மற்றும் தொடர்பியல் பொறியியல்
- மின் மற்றும் மின்னணுவியல் பொறியியல்
- கணினி அறிவியல் பொறியியல்
- குடிசார் பொறியியல்
- வணிக மேலாண்மை
# ஸ்ரீ இராமகிருஷ்ணா பொறியியல் கல்லூரி

**ஸ்ரீ ராமகிருஷ்ணா பொறியியல் கல்லூரி** ( *Sri Ramakrishna Engineering College* ) என்பது இந்தியாவின், தமிழ்நாட்டின், கோயமுத்தூரில் உள்ள ஒரு தன்னாட்சி பொறியியல் கல்லூரி ஆகும். இதை சேவாரத்னா டாக்டர் ஆர். வெங்கடேசலு நிறுவினார். இது சென்னை அண்ணா பல்கலைக்கழகத்துடன் இணைக்கப்பட்டுள்ளது, மேலும் இது புது தில்லி அகில இந்திய தொழில்நுட்பக் கல்விக் குழுவின் ஒப்புதலைப் பெற்றுள்ளது. இது தேசிய அங்கீகார வாரியத்திடம் அதன் பெரும்பாலான படிப்புகளுக்கு அங்கீகாரம் பெற்றுள்ளதுடன், தமிழக அரசாலும் அங்கீகரிக்கப்பட்டுள்ளது.
# ஸ்ரீ இராமகிருஷ்ணா பொறியியல் கல்லூரி

## வரலாறு

இந்த கல்லூரி 1994 ஆம் ஆண்டில் தொழிலதிபர் சேவாரத்னா டாக்டர் ஆர். வெங்கடசாலு அவர்களால் நிறுவப்பட்டது. இது பொறியியல் மற்றும் பிற தொழில்நுட்ப படிப்புகளில் பல்வேறு இளங்நிலை மற்றும் முதுநிலை படிப்புகளை வழங்குகிறது. 2007-2008 ஆம் ஆண்டில் அண்ணா பல்கலைக்கழகம் ஆறு வெவ்வேறு பல்கலைக்கழகங்களாகப் பிரிக்கப்பட்டபோது இக்கல்லூரி தன்னாட்சி கல்லூரியாக ஆனது. இக்கல்லூரியானது எஸ்.என்.ஆர் சன்ஸ் அறக்கட்டளையால் நிர்வகிக்கப்படும் பல கல்வி நிறுவனங்களில் ஒன்றாகும். இந்த கல்லூரி மொத்தம் 42 ஏக்கர் பரப்பளவில் உள்ளது.
# ஸ்ரீ இராமகிருஷ்ணா பொறியியல் கல்லூரி

## கல்வி

- பி.இ. கணினி அறிவியல் பொறியியல்
- பி.இ. குடிசார் பொறியியல்
- பி.இ. மின் மற்றும் மின்னணு பொறியியல்
- பி.இ. மின்னணுவியல் மற்றும் கருவி பொறியியல்
- பி.இ. மின்னணுவியல் மற்றும் தொடர்பு பொறியியல்
- பி.இ.. வான்வெளிப் பொறியியல்
- பி.இ. இயந்திரப் பொறியியல்
- பி.டெக் தகவல் தொழில்நுட்பம்
- பி.இ. உயிர் மருத்துவ பொறியியல்
# ஸ்ரீ இராமகிருஷ்ணா பொறியியல் கல்லூரி

## கல்வி

### முதுநிலை படிப்புகள்

- எம்.இ. ஆற்றல் மின்னணு மற்றும் செயலிகள்
- எம்.இ. கணினி அறிவியல் மற்றும் பொறியியல்
- எம்.இ. உற்பத்தி பொறியியல்
- எம்.இ. பதிகணினியியல் தொழில்நுட்பங்கள்
- எம்.இ. பேரளவு ஒருங்கிணைச் சுற்று
- எம்.இ. நானோ தொழில்நுட்ப அறிவியல் மற்றும் தொழில்நுட்பம்
- எம்.இ. கட்டுப்பாடு மற்றும் கருவி பொறியியல்  
- முதுநிலை வணிக மேலாண்மை
# ஸ்ரீ இராமகிருஷ்ணா பொறியியல் கல்லூரி

## கல்வி

### ஆராய்ச்சி படிப்புகள் (பாரதியார் பல்கலைக்கழகம்)

- ஆய்வியல் நிறைஞர் (கணினி அறிவியல்)
- பிஎச்.டி (கணினி அறிவியல் பொறியியல் நிரலாக்க)
# ஸ்ரீ இராமகிருஷ்ணா பொறியியல் கல்லூரி

## சேர்க்கை நடைமுறை

### இளநிலை படிப்புகளுக்கு - முதல் ஆண்டு படிப்பு

- சேர்க்கையானது ஒற்றை சாளர அமைப்பை அடிப்படையாகக் கொண்டது
- +2 தேர்வு மதிப்பெண் தரவரிசை அடிப்படையில் மாணவர் சேர்க்கை
- நிர்வாக இடங்களுக்கான சேர்க்கை 35%
# ஸ்ரீ இராமகிருஷ்ணா பொறியியல் கல்லூரி

## சேர்க்கை நடைமுறை

### இளநிலை படிப்புகளுக்கு - இரண்டாம் ஆண்டு படிப்பு (பக்கவாட்டு நுழைவு)

- இளநிகலை படிப்புகளுக்கு அனுமதிக்கப்பட்ட 10% இடங்கள்
- டிஓடிஇ / அண்ணா பல்கலைக்கழக விதிமுறைகளின்படி.
# ஸ்ரீ இராமகிருஷ்ணா பொறியியல் கல்லூரி

## சேர்க்கை நடைமுறை

### எம்சிஏ & எம்பிஏ படிப்புகளுக்கு

- ஒற்றை சாளர சேர்க்கை
- தமிழ்நாடு அரசு விதிமுறைகளின்படி பட்டம் மற்றும் டான்செட் தகுதி தரவரிசை அடிப்படையில்
- தமிழக அரசு விதிகளின்படி இடஒதுக்கீடு கொள்கை.
# ஸ்ரீ இராமகிருஷ்ணா பொறியியல் கல்லூரி

## இருப்பிடம்

இது இந்தியாவின், தமிழ்நாட்டின், கோயம்புத்தூர் வட்டமலைபாளையத்தில் அமைந்துள்ளது.
# ஸ்ரீ இராமகிருஷ்ணா பொறியியல் கல்லூரி

## நூலகம்

கல்லூரி நூலகத்தின் மொத்த பரப்பளவு 35172 சதுரடி. பொது இருக்கைகள் 100, பத்திரிக்கை படிக்க 40 இருக்கைகள்.  
மொத்த தலைப்புகள்: 17273  
மொத்த தொகுதி நூல்கள்: 52221
# ஸ்ரீ இராமகிருஷ்ணா பொறியியல் கல்லூரி

## போக்குவரத்து மற்றும் உணவகம்

கல்லூரியில் 32 பேருந்துகள் உள்ளன. கோயம்புத்தூர் நகரம் மற்றும் புறநகரின் பல இடங்களுக்கு பேருந்துகள் செல்கின்றன.
# ஸ்ரீ இராமகிருஷ்ணா பொறியியல் கல்லூரி

## மருத்துவ வசதிகள்

வளாகத்தில் மருத்துவ சேவை வழங்க ஒரு சுகாதார மையம் செயல்பட்டு வருகிறது. அவசர காலங்களில், மாணவரை சிகிச்சைக்காக ஸ்ரீ ராமகிருஷ்ணா மருத்துவமனைக்கு கொண்டு செல்ல ஏதுவாக 24 மணிநேர ஆம்புலன்ஸ் வசதி உள்ளது.
# ஸ்ரீ இராமகிருஷ்ணா பொறியியல் கல்லூரி

## விடுதிகள்

தற்சமயம் வளாகத்தில் மூன்று விடுதி தொகுதிகள் உள்ளன; இரண்டு விடுதிகள் மாணவர்களுக்கு உள்ளது. மேலும் ஒரு விடுதி கட்டுமானத்தில் உள்ளது. ஒரு விடுதி மாணவிகளுக்கு உள்ளது. இவற்றில் மொத்தம் 1,900 மாணவர்கள் தங்க இயலும்.
# ஸ்ரீ இராமகிருஷ்ணா பொறியியல் கல்லூரி

## வேலைவாய்ப்பு

இங்குள்ள வேலை வாய்ப்பு மற்றும் பயிற்சி பிரிவானது கல்லூரியியன் இளநிலை மற்றும் முதுநிலை மாணவர்களுக்கான வளாக ஆட்சேர்ப்பு நிகழ்வை மாணவர்களின் இறுதி கல்வி ஆண்டின் தொடக்கத்தில் நடத்துகிறது. இதற்கு பன்னாட்டு மற்றும் தேசிய அளவிலான நிறுவனங்கள் போன்றவை இங்குள்ள வேலை வாய்ப்பு அலுவலர் (பிஓ) மற்றும் துறைசார் வேலை வாய்ப்பு பிரதிநிதிகள் (பிஆர்) ஆகியோரால் அழைத்துவரப்படுகின்றனர்.
# ஸ்ரீ இராமகிருஷ்ணா பொறியியல் கல்லூரி

## விளையாட்டு

இக்கல்லூரியியல் கால்பந்து, ஹாக்கி, துடுப்பாட்டம், கைபந்து, தடகள விளையாட்டு, பூப்பந்து மைதானங்கள், கைப்பந்து மைதானங்கள், கூடைப்பந்து மைதானங்கள் ஆகியவை உள்ளன.
# சார்லி சாப்ளின் 2

***சார்லி சாப்ளின் 2* **(*Charlie Chaplin 2*) 2019இல் தமிழில் வெளிவந்த நகைச்சுவைத் திரைப்படம். இதை சக்தி சிதம்பரம் இயக்கியுள்ளார். இப்படத்தில் பிரபுதேவா, நிக்கி கல்ரானி மற்றும் பிரபு ஆகியோர் முக்கிய பாத்திரங்களில் நடித்திருந்தனர். 2002இல் வெளிவந்த சார்லி சாப்ளின் என்ற படத்தின் தொடர்ச்சியாகும். படத்திற்கான இசையை அம்ரேஷ் கணேஷ் மேற்கொண்டார். இப்படத்தை டி. சிவா தனது அம்மா கிரியேஷனுக்காக தயாரித்திருந்தார். இப்படம் 2019 ஜனவரி 25 அன்று வெளியிடப்பட்டது.
# சார்லி சாப்ளின் 2

## கதைச் சுருக்கம்

திரு (பிரபு தேவா) ஒரு திருமண உறவை உருவாக்கும் மேட்ரிமோனி நிறுவனத்தை நடத்துகிறார். அதன் மூலம் 99 ஜோடிகளுக்கு தன் நண்பர்களான அரவிந்த் ஆகாஷ் மற்றும் சந்தனா ராஜுடன் இணைந்து திருமணம் செய்விக்கிறார். பிறகு, திருவின் பெற்றோர் அவருக்கு திருமணம் செய்துவைக்க முயற்சிக்கின்றனர். அதே சமயத்தில் மருத்துவர் ராமகிருஷ்ணனின் (பிரபு) மகளான சாரா (நிக்கி கல்ரானி)-யை கண்டவுடன் காதலில் விழ, இது சாராவுக்கும் தெரிய வர அவரும் ஒப்புக்கொள்கிறார். இவர்களின் திருமணத்திற்கு ஏற்பாடும் நடக்கிறது. இப்போது கதை பின்னோக்கி நகர்கிறது. மருத்துவர் இராமகிருஷ்ணனின் (பிரபு) மகள் சாரா (நிக்கி கல்ராணி) மீது திருவுக்கு காதல் உண்டாகிறது. இவர்களின் பெற்றோர்கள் இருவரும் திருமணத்திற்கு ஒப்புக்கொள்கிறார்கள். அப்போது திருவின் நண்பன் துபாய் ராஜாவின் மூலம் அவள் மீது திருவிற்கு ஒரு சந்தேகம் வந்து விடுகிறது. அவளை திட்டி ஒரு காணொளி எடுத்து அவளுக்கு அனுப்புகிறான். திருவும் அவரது நண்பர்களும் செய்யும் ஒரு பெரிய தவறு திருமணம் நின்று விடும் கட்டத்தை அடைகிறது. பின்னர் உண்மை தெரிந்த திரு அந்த காணொளியை சாரா பார்ப்பதற்குள் தடுத்து நிறுத்த முயல்கிறான். அவ்வாறு செல்லும் வழியில், அவர்கள் ஒரு வனக் கடத்தல் கும்பலுடன் தொடர்பு கொண்டு தங்கள் காரை இழக்கிறார்கள், ஆனால் தடையைத் தாண்டி முன்னேறுகிறார்கள். ஆனால் அதனால்தான் அவர்கள் திருப்பதி என்பவரை நோக்கி விரைகிறார்கள். அது நடந்ததா?, கடைசியாக அவர் தடைகளைத் தாண்டி, தனது காதலியை மணந்தாரா? என்பது மீதமுள்ள கதையாகும்.
# சார்லி சாப்ளின் 2

## நடிகர்கள்

பிரபுதேவா - திரு  
பிரபு - இராமகிருஷ்ணன்  
நிக்கி கல்ரானி - சாரா  
அதா சர்மா - "உளவியல்" சாரா  
விவேக் பிரசன்னா - துபாய் ராஜா  
அரவிந்து ஆகாசு - ஆகாஷ்  
சந்தனா ராஜ் - மஹி  
டி. சிவா - சிதம்பரம்  
செந்தில்குமார் - தங்கலட்சுமி  
ரவி மரியா - புல்லட் புஷ்பராஜ்  
லுத்புதீன் - "பலகுரல்" மணீஷ்  
தேவ் கில் - கடத்தல்காரன்  
சமீர் கோச்சார் - கைபேசிக் கடைக்காரர்  
கிரேன் மனோகர் - எம்.எல்.ஏ. பக்கோடா நாயுடு  
சாம்ஸ் - Chaams]] - ஓரினச்சேர்க்கையாளர்  
சிசர் மனோகர் - புல்லட் புஷ்பராஜின் உதவியாளர்  
வேல்முருகன் - புல்லட் புஷ்பராஜின் உதவியாளர்  
கோமல் சர்மா  
அமித் பார்கவ் சாராவின் சகோதரியின் கணவர்  
அஸ்வின் ராஜா- விடுதிப் பணியாளர்  
கோலிசோடா சீதா - சுமங்கலி  
செந்தில் - சிறப்புத் தோற்றம்
# சார்லி சாப்ளின் 2

## ஒலிப்பதிவு

இப்படத்தின் ஒலிப்பதிவை அம்ரேஷ் கணேஷ் மேற்கொண்டுள்ளார். விஜய் டிவியின் 'சூப்பர் சிங்கர்' இறுதிப் போட்டியில் வென்ற செந்தில் மற்றும் ராஜலட்சுமி ஆகியோர் இப்படத்திற்காக தங்கள் சொந்தப் பாடலான "சின்ன மச்சன்" எனறப் பாடலைப் பாடினர். பாடல் மிகப்பெரிய வரவேற்பைப் பெற்றது இந்த படத்தின் "இவள ரொம்ப" பாடலுக்காக பிரபு தேவா பாடலாசிரியராக அறிமுகமானார். *சரிகம* என்ற நிறுவனம் ஒலிப்பதிவை வெளியிட்டது.  
சின்ன மச்சான் - செந்தில், ராஜலட்சுமி  
இவள் ரொம்ப - அம்ரேஷ் கணேஷ்  
மாமு மாமு - அம்ரேஷ் கணேஷ்  
ஐ வான்ட் மேரி யு - கேபி. மகாதேவன், கே. தாஸ்குப்தா
# சார்லி சாப்ளின் 2

## வெளியீடு

*சார்லி சாப்ளின் 2* படம் 2019 ஜனவரி 25 அன்று வெளியிடப்பட்டது.